Nagu teate, oleme seetõttu pidanud juhatuste tasemel läbirääkimisi EKD (Eesti Kristlikud Demokraadid) ja  ERL-i ühinemisest, et panna alus rahvuslikule erakonnale ja koostöös ületada valimiskünnis, mis seni EKD-le kättesaamatuks on jäänud. Nagu me oma mitmeaastasest tegutsemiskogemustest rahvaliikumisena teame, realiseeruks vaid Toompeal tegelik võimalus riigi asjades kaasa rääkimiseks. Koostöös tekiks uus sünergia ja reaalne võimalus midagi saavutada. EKD-ga on meil üllatavalt sarnane programm ja maailmavaade, kuigi rõhuasetused on pisut erinevad. Kuid mis peamine - me mõlemad lähtume rahvuslikest huvidest ja  traditsioonilistest püsiväärtustest. Igatahes on selge, et kui rahvuslikud huvid järgmises riigikogus tõepoolest ka eestvõitlejaid peaks vajama, siis mujalt, kui meie ridadest neid kaitsjaid sinna tulemas pole. Meie naabermaade - Soome, Rootsi, Läti valimistulemused on aga lootustandvad.